text: Frivillige deltager i eftersøgning af forsvundet mand
  20 januar 2015 kl. 14.17
  Både politi og frivillige eftersøger intenst forsvundet 88 årig dement mand.
  Søndag eftermiddag forsvandt den lettere demente Egon Preben Andersen fra Plejecentret Betty Sørensen Parken i Vejle.
  Nu har politiet fået hjælp i eftersøgningen fra frivillige, skriver Vejle Amts Folkeblad
  - Vi har gennemsøgt et meget stort område. Vi håber, vi snart finder ham, men vi skal også finde ham nu, for det bliver ned til otte graders frost i nat, siger Mette Bressendorf, der er en af de frivillige, til avisen.
  De frivillige har eftersøgt området omkring plejecentret ? dog ikke den nærliggende skov, eftersom politiet vil sikre sig, at de frivillige ikke ødelægger eventuelle spor.
  